Cuneiform Tablet ICK 1 83
Cuneiform tablet, dated to the Old Assyrian Period (ca. 1950-1850 BC).
Genre: debt note
Transliteration:
4.5 ma-na KÙ.BABBAR li-tí i-ṣé-er a-lu-lu-wa i-dí-IŠTAR i-šu a-lu-lu-wa iš-tí i-dí-IŠTAR uk-ta-al mì-ma ta-ak-ší-tám ša ú-kà-šu-ú i-dí-IŠTAR ší-ta qá-té-en i-lá-qé iš-té-et qá-tám a-lu-lu-wa i-lá-qé šu-ma i pá-ni i-dí-IŠTAR pu-úz-ra-am e-ta-ḫa-az a-na 1 ma-na 6 GÍN.TA i-na ITU.KAM ṣí-ib-tám ú-ṣa-áb šu-ma ba-lúm i-dí-IŠTAR a-na ig-ri i-ta-lá-ak i-ša-ri-iq-šu-um a-na É i-dí-IŠTAR e-ra-áb ú ú-ṣí ba-lúm i-dí-IŠTAR a-na ig-ri ú-lá i-lá-ak IGI ḫa-pu-a-lá IGI i-lá-li-a-aḫ-su IGI a-mu-ra IGI ta-lu-wa-na IGI ku-lá IGI e-lá-lí IGI ta-ta-li